Izziņa par atzinumos sniegtajiem iebildumiem

**Ministru kabineta noteikumu projektā „Oficiālās statistikas portāla noteikumi” (VSS – 339)**

**I. Jautājumi, par kuriem saskaņošanā vienošanās nav panākta**

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 12.06.2020. |
|  |  |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Valsts kanceleja, Pārresoru koordinācijas centra, Latvijas Pašvaldību savienība, Latvijas Brīvo arodbiedrību savienība, Latvijas Darba devēju konfederācija |
|    |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija, Finanšu ministrija, Aizsardzības ministrija, Kultūras ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Valsts kanceleja |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Aizsardzības ministrija, Izglītības un zinātnes ministrija, Labklājības ministrija, Veselības ministrija, Pārresoru koordinācijas centrs, Latvijas pašvaldību savienība, Latvijas brīvo arodbiedrību savienība  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1.1. oficiālās statistikas portāla (turpmāk – portāls) tehniskās un uzturēšanas prasības; | **Tieslietu ministrija**Noteikumu projekta 1.1. apakšpunkts paredz, ka noteikumi nosaka oficiālās statistikas portāla (turpmāk – portāls) tehniskās un uzturēšanas prasības.Vēršam uzmanību, ka minētais neatbilst Statistikas likuma 20. panta otrajai daļai, jo deleģējums paredz noteikt oficiālās statistikas uzturēšanas prasības, nevis portāla uzturēšanas prasības.Ņemot vērā minēto, lūdzam precizēt noteikumu projekta 1.1. apakšpunktu. Attiecīgi ir precizējams noteikumu projekta II nodaļas nosaukumus un nodaļā ietvertais regulējums. | **Iebildums ņemts vērā.** | Noteikumu projekts 1. punkts izteikts šādā redakcijā:“**1.** **Noteikumi nosaka:****1.1. oficiālās statistikas portāla (turpmāk – portāls) tehniskās prasības;****1.2. oficiālās statistikas publicēšanas un uzturēšanas prasības.”.** |
| 22. | 2. Portāls nodrošina vienotu piekļuvi:2.1. oficiālajai statistikai, kas noteikta oficiālās statistikas programmā (turpmāk – programma), kuru apstiprinājis Ministru kabinets, un kuru sagatavo programmā norādītās statistikas iestādes (turpmāk – autorizētie lietotāji);2.2. metadatiem par oficiālo statistiku;2.3. oficiālās statistikas publicēšanas kalendāram;2.4. informācijai par netieši identificējamiem datiem, kuri ir pieejami izmantošanai pētnieciskam darbam;2.5. preses ziņojumiem par oficiālo statistiku. | **Tieslietu ministrija**Vēršam uzmanību, ka, izstrādājot Ministru kabineta noteikumus, to saturam jāatbilst likumā noteiktajam pilnvarojumam. Ministru kabineta noteikumu saturs nedrīkst būt ne šaurāks, ne plašāks par likumā noteikto pilnvarojumu. Ņemot vērā minēto, lūdzam pārskatīt noteikumu projekta 2. punktu, jo tajā ietvertais regulējums attiecas uz portāla saturu, nevis portāla tehniskām prasībām.Vienlaikus vēršam uzmanību, ka noteikumu projekta 2. punktā paredzētais daļēji dublē Statistikas likuma 20. panta pirmo daļu.  | **Iebildums saskaņots starpinstitūciju sanāksmē** | Noteikumu projekta II un III nodaļa samainītas vietām un veikta numerācijas maiņa. Noteikumu projekta 2 punkts iekļauts II nodaļā un pārnumurēts kā 4. punkts:4. Autorizētie lietotāji savas kompetences ietvaros portālā publicē **un uztur** šādus datus:4.1. oficiālo statistiku, kas noteikta programmā;4.2. metadatus par oficiālo statistiku;4.3. oficiālās statistikas publicēšanas kalendāru;4.4. informāciju par netieši identificējamiem datiem, kuri ir pieejami izmantošanai pētnieciskam darbam;4.5. preses ziņojumus par oficiālo statistiku, **publikācijas, infografikas un citu aprakstošu informāciju, ja autorizētais lietotājs tādu sagatavo;****4.6. šo noteikumu 4.1. – 4.5. apakšpunktā minēto informāciju angļu valodā, ja autorizētais lietotājs nodrošina savas kompetences jomā esošās informācijas tulkošanu.** |
| 33. | 2.4. informācijai par netieši identificējamiem datiem, kuri ir pieejami izmantošanai pētnieciskam darbam; | **Tieslietu ministrija**Atbilstoši Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula) 4. panta 1. punktam "personas dati" ir jebkura informācija, kas attiecas uz identificētu vai identificējamu fizisku personu ("datu subjektu"). Identificējama fiziska persona ir tāda, kuru var tieši vai netieši identificēt, jo īpaši atsaucoties uz identifikatoru, piemēram, minētās personas vārdu, uzvārdu, identifikācijas numuru, atrašanās vietas datiem, tiešsaistes identifikatoru vai vienu vai vairākiem minētajai fiziskajai personai raksturīgiem fiziskās, fizioloģiskās, ģenētiskās, garīgās, ekonomiskās, kultūras vai sociālās identitātes faktoriem. Savukārt minētā panta 2. punkts paredz, ka "apstrāde" ir jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošana vai kombinēšana, ierobežošana, dzēšana vai iznīcināšana.Noteikumu projekta 2.4. apakšpunkts paredz, ka portāls nodrošina vienotu piekļuvi informācijai par netieši identificējamiem datiem, kuri ir pieejami izmantošanai pētnieciskam darbam. Minētās darbības atbilst Regulā noteiktajai "apstrādes" definīcijai un uz tām tādējādi ir attiecināmi Regulas noteikumi par datu apstrādi.Vēršam uzmanību, ka noteikumu projektā nav paredzēts regulējums, kā arī anotācijā nav ietverts skaidrojums par minēto datu apjomu, piekļuvi tiem un glabāšanas termiņiem.Ņemot vērā minēto, lūdzam precizēt anotāciju, skaidrojot noteikumu projektā minēto datu apstrādes nosacījumu, apjomu, piekļuvi un glabāšanas termiņus, kā arī nepieciešamības gadījumā, lūdzam papildināt noteikumu projektu, norādot kārtību piekļuvei netieši identificējamiem datiem. | **Iebildums saskaņots starpinstitūciju sanāksmē** | Papildināts noteikumu projekta anotācijas I sadaļas 2. punkts ar šādu tekstu:Noteikumu projekts nosaka, ka tiek publicēta informācija par to, kādus netieši identificējamus datus ir iespējams iegūt no konkrētās iestādes, taču paši netieši identificējamie dati portālā netiek publicēti. Portālā esošajai informācijai par netieši identificējamiem datiem būs informatīvs raksturs. |
| 4. | 3. Portāla adrese tīmeklī ir [www.stat.gov.lv](http://www.stat.gov.lv). Portāla pārzinis ir Centrālā statistikas pārvalde (turpmāk – pārvalde), kas nodrošina portāla tehnisko un organizatorisko darbību. | **Tieslietu ministrija**Vēršam uzmanību, ka atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr. 108) 3.2. apakšpunktam normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu.Lūdzam precizēt noteikumu projekta 3. punktu, jo tajā ietvertais regulējums daļēji dublē Statistikas likuma 20. panta pirmo daļu. | **Iebildums ņemts vērā.** | Noteikumu projekta 3. punkts izteikts šādā redakcijā:3. Portālā datus publicē oficiālās statistikas programmā, kuru apstiprinājis Ministru kabinets (turpmāk – programma), norādīto statistikas iestāžu (turpmāk – autorizētie lietotāji) nodarbinātie, **kurus autorizētais lietotājs pēc pārvaldes pieprasījuma nominējis veikt darbības portālā. Pārvaldes kompetencē esošos datus portālā iekļauj tās darbinieki, kuriem šāds pienākums ir noteikts amatu aprakstos.** |
| 5. | 4. Portālā šo noteikumu 2.1.-.2.4. apakšpunktā minēto informāciju (turpmāk – dati) iekļauj autorizētā lietotāja nodarbinātais.  | **Tieslietu ministrija**Noteikumu projekta 4. punktā noteikts, ka portālā informāciju iekļauj autorizētā lietotāja nodarbinātais. Savukārt noteikumu projekta 5. punkts paredz, ka autorizētā lietotāja nodarbinātais aizpilda lietotāja izveidošanas pieteikumu. Tieslietu ministrijas ieskatā būtu nepieciešams noteikt procedūru, kādā autorizētais lietotājs, kas šī noteikumu projekta izpratnē ir institūcija, kas sniedz statistikas datus, informē portāla pārzini par nepieciešamību saņemt tehniskās piekļuves rekvizītus par IP (nemainīga publiskā interneta protokola) adresi (adresēm), no kuras tiks veikta pieslēgšanās portālam un nodarbināto, kas ir pilnvarots veikt autorizētā lietotāja darbības portālā. Ņemot vērā minēto, lūdzam precizēt noteikumu projektu. | **Iebildums saskaņots starpinstitūciju sanāksmē** | Noteikumu projekta 3. punkts izteikts šādā redakcijā:3. Portālā datus publicē oficiālās statistikas programmā, kuru apstiprinājis Ministru kabinets (turpmāk – programma), norādīto statistikas iestāžu (turpmāk – autorizētie lietotāji) nodarbinātie, **kurus autorizētais lietotājs pēc pārvaldes pieprasījuma nominējis veikt darbības portālā. Pārvaldes kompetencē esošos datus portālā iekļauj tās darbinieki, kuriem šāds pienākums ir noteikts amatu aprakstos.** |
| 6. | **II. Portāla tehniskās un uzturēšanas prasības**  | **Tieslietu ministrija**Vēršam uzmanību, ka, izstrādājot Ministru kabineta noteikumus, to saturam jāatbilst likumā noteiktajam pilnvarojumam. Ministru kabineta noteikumu saturs nedrīkst būt ne šaurāks, ne plašāks par likumā noteikto pilnvarojumu. Ņemot vērā minēto, lūdzam pārskatīt noteikumu projekta II nodaļu, lai tajā ietvertais regulējums atbilstu deleģējumam, proti, nosakot, portāla tehniskās prasības. | Iebildums ņemts vērā. | Noteikumu projekta II sadaļa ir pārcelta un pārnumurēta kā III sadaļa**III. Portāla tehniskās prasības**  |
| 7. | 2.5. preses ziņojumiem par oficiālo statistiku. | **Tieslietu ministrija**Noteikumu projekta 4. punkts paredz, ka portālā šo noteikumu 2.1.-2.4. apakšpunktā minēto informāciju iekļauj autorizēta lietotāja nodarbinātais.Vēršam uzmanību, ka nav saprotams, kas ievada attiecīgo informāciju par noteikumu projekta 2.5. apakšpunktā paredzēto. Lūdzam precizēt noteikumu projektu vai papildināt anotāciju ar minēto informāciju. | **Iebildums ņemts vērā** | **Noteikumu projekta 2. punkts pārcelts un pārnumurēts kā 4. punkts.****Noteikumu projekta 4.5. apakšpunkts izteikts šādā redakcijā:**4.5. preses ziņojumus par oficiālo statistiku, **publikācijas, infografikas un citu aprakstošu informāciju, ja autorizētais lietotājs tādu sagatavo;** |
| 8. | 5. Autorizētā lietotāja nodarbinātais portālā aizpilda lietotāja izveidošanas pieteikumu, sniedzot par sevi šādu informāciju:5.1. iestādes nosaukums;5.2. nodarbinātā vārds un uzvārds;5.3. nodarbinātā ieņemamais amats un struktūrvienība;5.4. nodarbinātā kontaktinformācija. | **Tieslietu ministrija**Regulas 5. panta 1. punkta a) un b) apakšpunkts noteic, ka dati tiek apstrādāti likumīgi, godprātīgi un datu subjektam pārredzamā veidā, kā arī dati tiek vākti konkrētos, skaidros un leģitīmos nolūkos. Savukārt atbilstoši Regulas 5. panta 1. punkta c) apakšpunktā ietvertajam datu minimizēšanas principam personas dati ir adekvāti, atbilstīgi un ietver tikai to, kas nepieciešams to apstrādes nolūkos. Noteikumu projekta 5. punktā cita starpā ir noteikts personas datu uzskaitījums, kurus autorizētā lietotāja nodarbinātais sniedz Centrālajai statistikas pārvaldei (turpmāk – Pārvalde) par sevi, bet noteikumu projekta anotācijā nav sniegts skaidrojums minēto datu apstrādei. Attiecīgi lūdzam precizēt anotāciju.Vienlaikus lūdzam precizēt noteikumu projektu vai anotācijā skaidrot, kādu datu apjomu ietver noteikumu projekta 5.4. apakšpunktā paredzētais un kāds ir šo datu apstrādes mērķis. No noteikumu projektā ietvertā regulējuma ir prezumējams, ka pārējo noteikumu projekta 5. punktā ietverto datu apstrādes mērķis ir autorizētā lietotāja nodarbinātā identificēšana. Papildus vēršam uzmanību, ka anotācijā nav skaidrots noteikumu projekta 5. punktā ietverto personas datu glabāšanas ilgums. Saskaņā ar Regulas 5. panta 1. punkta e) apakšpunktu pārzinim ir jānodrošina, ka personas dati tiek glabāti tik ilgi, cik tas ir nepieciešams nolūkiem kādiem personas dati tiek apstrādāti. Regulā nav noteikti konkrēti termiņi datu glabāšanai, tomēr šie termiņi ir saistīti ar pārziņa datu apstrādes nolūkiem un to sasniegšanai nepieciešamo datu apjomu. Līdz ar to lūdzam papildināt anotāciju ar attiecīgu informāciju. | **Iebildums ņemts vērā** | **Noteikumu projekta 5.4. apakšpunkts pārcelts un pārnumurēts kā 8.4. apakšpunkts, kā arī izteikts šādā redakcijā:****“8.4. nodarbinātā kontaktinformācija – oficiālā elektroniskā pasta adrese vai cita elektroniskā pasta adrese, tiešais tālruņa numurs vai cits tālruņa numurs, kas nodrošina sazināšanās iespējas.”****Anotācijas I sadaļas 2. punkts papildināts ar tekstu šādā redakcijā:****“Saskaņā ar noteikumu projekta 8.4. apakšpunktu Pārvalde apstrādās autorizēto lietotāju kontaktinformāciju – telefona numuru un e-pasta adresi. Šī informācija ir nepieciešama, lai autorizācijas procesā un nepieciešamības gadījumā, ja rodas kādas tehniskas problēmas, būtu iespējams sazināties ar lietotāju. Tāpat šī informācija tiks izmantota turpmākajā darbā tad, kad autorizētie lietotāji veiks darbības portālā un attiecībā uz šīm darbībām būs nepieciešams kontaktēties ar lietotājiem.** |
| 9. | 5.4. nodarbinātā kontaktinformācija. | **Tieslietu ministrija**Noteikumu projekta 6. punkts paredz, ka tiesību piešķiršanu Pārvalde paziņo ar autorizācijas saišu nosūtīšanu uz autorizētā lietotāja nodarbinātā elektroniskā pasta adresi. Lūdzam attiecīgi precizēt noteikumu projekta 5.4. apakšpunktu, jo tajā nav minēts, ka pieteikumā obligāti ir sniedzama elektroniskā pasta adrese. | **Iebildums ņemts vērā** | **Noteikumu projekta 5.4. apakšpunkts pārcelts un pārnumurēts kā 8.4. apakšpunkts, kā arī izteikts šādā redakcijā:****“8.4. nodarbinātā kontaktinformācija – oficiālā elektroniskā pasta adrese vai cita elektroniskā pasta adrese, tiešais tālruņa numurs vai cits tālruņa numurs, kas nodrošina sazināšanās iespējas.”** |
| 10. | Noteikumu projekta 5.punkts | **Tieslietu ministrija**Vēršam uzmanību, ka no noteikumu projekta un anotācijas nav saprotams, kā Pārvalde piešķir un anulē portāla tiesības saviem darbiniekiem. Ministru kabineta 2019. gada 17. decembra noteikumu Nr. 664 "Oficiālās statistikas programma 2020.–2022. gadam" (turpmāk – MK noteikumi Nr. 664) pielikuma 1. tabulā ir iekļauta arī statistika, kuru gatavo Pārvalde. Tas nozīmē, ka tiesības iekļaut, mainīt un apskatīties datus būs nepieciešams arī minētajai iestādei.Ņemot vērā minēto, lūdzam precizēt noteikumu projektu vai papildināt anotāciju ar minēto informāciju. | **Iebildums ņemts vērā** | Noteikumu projekta 3. punkts papildināts ar teikumu šādā redakcijā:**Pārvaldes kompetencē esošos datus portālā iekļauj tās darbinieki, kuriem šāds pienākums ir noteikts amatu aprakstos.** |
| 11. | **III. Datu iesniegšana portālā un portālā publicēto datu izmantošana** | **Tieslietu ministrija**Vēršam uzmanību, ka, izstrādājot Ministru kabineta noteikumus, to saturam jāatbilst likumā noteiktajam pilnvarojumam. Ministru kabineta noteikumu saturs nedrīkst būt ne šaurāks, ne plašāks par likumā noteikto pilnvarojumu. Ņemot vērā minēto, lūdzam pārskatīt noteikumu projekta III nodaļas nosaukumu, kā arī tās saturu, jo nodaļā ietvertais regulējums tikai daļēji atbilst deleģējumam Statistikas likuma 20. panta otrajā daļā, kā arī noteikumu projekta 1.2. apakšpunktam.Papildus vēršam uzmanību, ka noteikumu projektā nav noteiktas oficiālās statistikas uzturēšanas prasības atbilstoši Statistikas likuma 20. panta otrajai daļai, kā arī publicēšanas prasības atbilstoši noteikumu projekta 1.2. apakšpunktam. Līdz ar to noteikumu projekts ir precizējams. | **Iebildums ņemts vērā****Noteikumu projekta III nodaļas nosaukums izteikts citā redakcijā, bet tās satur paliek nemainīgs, jo visi iekļautie punkti (izņemot 15. un 16. punktu) tiešā veidā nodrošina oficiālās statistikas uzturēšanu. Uzturēšanas uzdevums ir panākt, ka oficiālā statistika (konkrēti rādītāji) pastāv, saglabājās un turpinās noteiktā kvalitātē. Attiecīgi statistikas kvalitāte ir ļoti konkrēts Eiropas Savienības statistikas regulā (2009. gada 11. marta Eiropas parlamenta un Padomes Regula nr. 223/2009) apstiprināts koncepts - ar saviem rādītājiem un indikatoriem, kas noteikti Eiropas Statistikas prakses kodeksa 15. principā saskaņā ar Regulas Nr.223/2009 11. pantu.**[**https://www.csb.gov.lv/lv/dokumenti/eiropas-statistikas-sistema/prakses-kodekss**](https://www.csb.gov.lv/lv/dokumenti/eiropas-statistikas-sistema/prakses-kodekss)**Ņemot vērā iepriekš teikto, II nodaļā minētās darbības nodrošina uzturēšanu.** | Nodaļa pārcelta un pārrnumurēta kā II nodaļa, kā arī nosaukums izteikts šādā redakcijā:**II. Oficiālās statistikas uzturēšana un publicēšana****Svītrots noteikumu projekta 15. un 16. punkts** |
| 12. | **Noteikumu projekts** | **Tieslietu ministrija**Regulas 35. panta 3. punkta b) apakšpunkts paredz, ka novērtējums par ietekmi un datu aizsardzību (turpmāk – novērtējums) jo īpaši ir vajadzīgs gadījumā, ja tiek veikta 9. panta 1. punktā minēto īpašo kategoriju datu apstrāde plašā mērogā. Regulas 9. panta 1. punkts cita starpā paredz, ka par īpašu kategoriju personas datiem ir atzīstami veselības dati. Noteikumu projekta anotācijas I sadaļas 2. punktā minēts, ka portāls tiks izmantots statistikas publicēšanai, kas noteikta ikgadējos Ministru kabineta noteikumos, ar kuriem apstiprina oficiālās statistikas programmu. MK noteikumu Nr. 664 pielikumā cita starpā ir paredzēts veikt veselības datu, t.i., informāciju par personām, kas slimo ar infekcijas un parazitārajām slimībām, apstrādi. Datu apstrādes darbības teritoriālais tvērums ir Latvijas Republika, savukārt potenciālais datu subjektu skaits, kuru personas dati noteikumu projekta ietvaros tiktu apstrādāti, provizoriski ir mērāms vairākos tūkstošos. Tādējādi minētais varētu norādīt uz plaša mēroga apstrādi un nepieciešamību veikt novērtējumu. Ņemot vērā minēto, lūdzam izvērtēt nepieciešamību veikt novērtējumu par ietekmi uz datu aizsardzību, attiecīgi precizējot anotāciju.  | **Iebildums saskaņots starpinstitūciju sanāksmē** | Papildināts noteikumu projekta anotācijas I sadaļas 2. punkts ar tekstu šādā redakcijā:**Portāls attiecas uz un tajā tiks publicēta tikai oficiālā statistika, kas ir kopsavilkuma informācija, līdz ar to šo noteikumu kontekstā nav pamata un nepieciešamības veikt novērtējumu par ietekmi uz datu aizsardzību. Oficiālās statistikas portālā netiks veikta identificējamu datu apstrāde, to statistikas iestādes katra veic savās individuālajās datu apstrādes sistēmās**. |
| 13. | **Noteikumu projekta anotācija** | **Tieslietu ministrija**Noteikumu projekts paredz portāla tehniskās un uzturēšanas prasības un oficiālās statistikas publicēšanas prasības, kas ir attiecināmas uz statistikas iestādēm, t.i., iestādēm, kas ir iekļautas statistikas programmā. Atbilstoši Statistikas likuma 6. panta otrajai daļai oficiālās statistikas programmu apstiprina Ministru kabinets. Līdz ar to oficiālo programmu un attiecīgi – datu avotus – nosaka MK noteikumi Nr. 664. Saskaņā ar Statistikas likumu tās valsts iestādes, kas iekļautas programmā un nodrošina oficiālo statistiku, ir statistikas iestādes, kas noteikumu projekta kontekstā automātiski tiek uzskatītas par autorizētajiem lietotājiem. Noteikumu projekts noteic autorizēto lietotāju darbības, portāla tiešsaistes režīmā ievadot, labojot un skatoties savas iestādes datus (ar programmu noteikto oficiālo statistiku u.c.). Vēršam uzmanību, ka Uzņēmumu reģistrs šobrīd nav iekļauts oficiālās statistikas programmā atbilstoši MK noteikumiem Nr. 644, līdz ar to tā nav statistikas iestāde, kā arī nav uzskatāma par autorizēto lietotāju noteikumu projekta izpratnē. Vienlaikus regulējums attiecībā uz Uzņēmumu reģistra informācijas pieejamību ir iekļauts likumā "Par Latvijas Republikas Uzņēmumu reģistru" un tam pakārtotajos Ministru kabineta noteikumos. Reģistra datus šobrīd iespējams saņemt atvērto datu veidā (CSV, XLSX) noteiktā apjomā Latvijas Atvērto datu portālā, kā arī pilnā apjomā tiešsaistes datu pārraides režīmā, izmantojot publicētās tīmekļa pakalpes (servisus) Valsts informācijas sistēmu savietotājā.Līdz ar to, ja tiks mainīta statistikas programma, kas noteikta ar MK noteikumiem Nr. 664, un Uzņēmumu reģistram radīsies pienākums sniegt datus oficiālās statistikas programmas ietvaros, lai nodrošinātu Uzņēmumu reģistra datu publicēšanu portālā, būs jāveido jauns datu nodošanas veids, kam būs nepieciešams attiecīgs finansējums.Ņemot vērā minēto, lūdzam anotācijā sniegt informāciju, kas ir to statistikas datu, kas attiecas uz uzņēmējdarbību, avots, kā arī minēt, ka attiecīgos datus netiek plānots saņemt nepastarpināti no Uzņēmumu reģistra, vai arī papildināt anotāciju ar informāciju par Uzņēmumu reģistram papildus nepieciešamajiem valsts budžeta līdzekļiem. | **Iebildums saskaņots starpinstitūciju sanāksmē**Komentārs neattiecas uz noteikumu projektu. Pārvalde, iepazīstoties ar Uzņēmuma reģistra publicēto saturu atvērto datu portālā - <https://data.gov.lv/dati/lv/dataset?q=&organization=ur&sort=score+desc%2C+metadata_modified+desc>, konstatē, ka publicētais saturs nav iekļauts Ministru kabineta 2019. gada 17. decembra Ministru kabineta noteikumos Nr. 644 noteikumi par Oficiālās statistikas programmu 2020.–2022. gadam. Publicētais saturs arī nav uzskatāms par statistiku, jo publicēti neapstrādāti pirmdati.Pārējā iebildumu daļa ir vērsta uz nākotnē nezināma tiesiskā regulējuma izmaiņām, kurš var ietekmēt jebkuru statistiku sagatavojošu iestādi, līdz ar to Pārvalde neuzskata par pamatotu papildināt anotāciju, norādot tikai Uzņēmumu reģistru. | Noteikumu projekta anotācija netiek papildināta |
| 14. | **Noteikumu projekta anotācija** | **Tieslietu ministrija**No noteikumu projekta un tā anotācijas izriet, ka portāla autorizētie lietotāji ir statistikas iestādes, kuras atbilstoši Ministru kabineta apstiprinātajai statistikas programmai (MK noteikumiem Nr. 664) sniedz oficiālās statistikas sarakstā norādīto informāciju. Atbilstoši minētajai programmai ir veikts arī noteikumu projekta administratīvo izmaksu monetārs novērtējums, norādot katras statistikas iestādes datu publicēšanas izmaksas. MK noteikumu Nr. 664 sākotnējās ietekmes novērtējuma ziņojuma (anotācijas) I sadaļas 2. punktā ir sniegta informācija, ka publicējamie rādītāji katru gadu ir mainīgi. Ņemot vērā minēto, uzskatām, ka noteikumu projekta anotācijas II vai III sadaļā ir jāiekļauj atruna par to, ka šobrīd nav veikts pilnīgs normatīvā akta administratīvo izmaksu monetārs novērtējums un ietekme uz valsts vai pašvaldību budžetu, jo nav izvērtēta iespējamā publicējamo datu mainība, kas teorētiski varētu veidot nepieciešamību publicēt datus ne tikai jau apstiprinātajām statistikas iestādēm, bet arī citām, kas šobrīd par tādām netiek uzskatītas.  | **Iebildums ņemts vērā** | Anotācijas II sadaļas 5. punkts papildināts ar tekstu šādā redakcijā:**Šobrīd nav veikts pilnīgs noteikumu projekta administratīvo izmaksu monetārs novērtējums un ietekme uz valsts vai pašvaldību budžetu, jo nav izvērtētas iespējamās izmaiņas Oficiālās statistikas programmā, kas teorētiski varētu veidot nepieciešamību publicēt statistiku ne tikai jau apstiprinātajām statistikas iestādēm, bet arī citām, kas šobrīd par tādām netiek uzskatītas.** |
| 15. | **Noteikumu projekta anotācijas I sadaļas 2. punkts.** | **Tieslietu ministrija**1. Vēršam uzmanību, ka anotācijas I sadaļas 2. punktā ir iekļauta tikai aprakstoša informācija par noteikumu projektā paredzēto regulējumu, bet nav sniegts skaidrojums šāda regulējuma nepieciešamībai (mērķis un būtība).
 | **Iebildums ņemts vērā** | Anotācijas I sadaļas 2. punkts papildināts ar tekstu šādā redakcijā:**Oficiālās statistikas portāla un līdz ar to arī šo noteikumu mērķis ir vienā publicēšanas vietnē apvienot visu statistikas iestāžu oficiālās statistikas publicēšanu, nodrošinot vienotu, starptautisko statistikas organizāciju atzītu statistikas publicēšanas principu ieviešanu, tādējādi nodrošinot statistikas lietotājiem ērti pieejami, viegli atrodamu un jēgpilni lietojamu informāciju.**  |
| 16. | **Noteikumu projekta anotācijas II sadaļas 1.punkts** | **Tieslietu ministrija**Vēršam uzmanību, ka saskaņā ar Instrukcijas Nr. 19 20. punktu anotācijas II sadaļas 1. punktā norāda visas sabiedrības mērķgrupas, uz kurām attiecināms projekta tiesiskais regulējums tiešā un netiešā veidā, t.i., kuru tiesības, pienākumus, finanses vai iespējas projekts ietekmē vai varētu ietekmēt. Ar sabiedrības mērķgrupu saprot jebkuru fizisku vai juridisku personu grupu (tai skaitā valsts un pašvaldību iestādēs nodarbinātos), kuru skar projektā paredzētais regulējums. Lūdzam precizēt anotācijas II sadaļas 1. punktu, ņemot vērā, ka noteikumu projektā paredzētais regulējums attieksies arī uz Pārvaldi. | **Iebildums ņemts vērā** | Anotācijas II sadaļas 1. punkts papildināts ar tekstu šādā redakcijā:Tiešā veidā noteikumu projekts ietekmē valsts iestādes jeb statistikas iestādes **tai skaitā Pārvaldi** (šo noteikumu kontekstā – autorizētie lietotāji), kas saskaņā ar programmu nodrošina oficiālo statistiku.  |
| 17. | **Noteikumu projekta anotācijas II sadaļas 2. punkts** | **Tieslietu ministrija**Noteikumu projekta anotācijas II sadaļas 2. punktā ir sniegta informācija, ka Pārvaldei radītais administratīvas slogs ir novērtēts Ministru kabineta 2016. gada 13. oktobra rīkojuma Nr. 596 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 3.0. versija)" sākotnējās ietekmes novērtējuma ziņojumā (anotācijā). Vēršam uzmanību, ka attiecīgā rīkojuma anotācijas II sadaļā nav vērtēts Pārvaldei radītais administratīvais slogs. Ņemot vērā minēto, lūdzam precizēt anotācijas II sadaļas 2. punktu. | **Iebildums ņemts vērā** | Anotācijas II sadaļas 2. punkts papildināts ar tekstu šādā redakcijā, svītrojot tekstu III sadaļas 7. punktā: Pārvaldei radītais administratīvas slogs ir novērtēts MK portāla rīkojuma anotācijā: **Saskaņā ar MK portāla rīkojuma anotācijā sniegto informāciju Portāla pārvaldības nodrošināšanai (administratīvais slogs) Pārvalde novirzīs esošās štata vietas, izveidojot šādus amatus:*** **Sistēmu analītiķis (amata saime 19.3, amata līmenis IIA, mēnešalgu grupa 11),**
* **Sistēmu administrators (amata saime 19.5, amata līmenis IIIA, mēnešalgu grupa 10).**

**Pārvaldes administratīvā sloga finanšu aprēķins norādīts šīs sadaļas 8. punktā.** |
| 18. | **Noteikumu projekta anotācijas II sadaļas 2. punkts** | **Tieslietu ministrija**Lūdzam precizēt anotācijas II sadaļas 2. punktu atbilstoši Instrukcijas Nr. 19 22. punktam, jo autorizētajiem lietotājiem būs jāaizpilda portāla lietotāja izveidošanas pieteikums, kā arī jāsniedz attiecīga informācija. Tātad noteikumu projekta tiesiskais regulējums ietekmē attiecīgās sabiedrības mērķgrupas veicamās darbības. | **Iebildums ņemts vērā** | Anotācijas II sadaļas 2. punkts papildināts ar tekstu šādā redakcijā:**Portāla lietotāja izveidošanas pieteikums portālā veidots lietotājiem draudzīgs, tādēļ tā aizpildīšanai, ka arī nepieciešamās informācijas sniegšanai, ir nepieciešamas līdz 10 minūtēm, turklāt tas ir vienreizējs pasākums. Tādējādi administratīvais slogs statistikas iestāžu lietotājiem nemainās.**  |
| 19. |  | **Tieslietu ministrija**Noteikumu projekta anotācijas VII sadaļā ir norādīts, ka noteikumu projekta izpilde neietekmēs iesaistīto institūciju pieejamos cilvēkresursus, lai gan anotācijas III sadaļas 7. punktā minēts, ka noteikumu projekta pārvaldības nodrošināšanai Pārvalde novirzīs esošās štata vietas, izveidojot sistēmu analītiķa un sistēmu administratora amatus.Ņemot vērā minēto, lūdzam precizēt anotācijas VII sadaļu. | **Iebildums ņemts vērā** | Anotācijas VII sadaļa papildināta ar tekstu šādā redakcijā:Noteikumu projekta izpilde neietekmēs iesaistīto institūciju pieejamos cilvēkresursus, **t.i. konkrētajā gadījumā netiks palielināts Pārvaldes amata vietu skaits.** |
| 20. | **Noteikumu projekta anotācijas I sadaļas 2. punkts** | **Tieslietu ministrija**Lūdzam precizēt anotācijas I sadaļas 2. punktā sniegto informāciju par autorizētajiem lietotājiem un to veicamajām darbībām, jo nav saprotams, kā sagatavojami strukturālie metadati un aprakstošie metadati. Papildus nav saprotams, kas ir kolonnas un to vērtības.Vienlaikus ierosinām izvērtēt lietotāju rokasgrāmatas sagatavošanu, ko varētu izmantot autorizēto lietotāju nodarbinātie un portāla gala lietotāji. | **Iebildums ņemts vērā** | Anotācijas I sadaļas 2. punkts papildināts ar tekstu šādā redakcijā:**Portāla autorizēta lietotāja nodarbinātajiem tiks nodrošinātas apmācības par portālu metadatu sagatavošanu un datu ielādi kā arī būs pieejamas instrukcijas par autorizēta lietotāja veicamajām darbībām portālā. Portāla strukturālos metadatus sagatavo Pārvalde atbilstoši autorizēta lietotāja publicējamām datu kopām.****Portāla izstrāde ir veikta lietoju pieredzes izpēte un izvēlēta lietotājorientēta pieeja. Pārvalde neveido tīmekļa vietnes, kuru pareizai lietošanai gala lietotājiem būtu nepieciešams iepazīties ar instrukcijām.** |
| 21. | 10. Pārvalde nodrošina portālā esošo datu, tai skaitā personas datu, drošības pasākumu īstenošanu. | **Aizsardzības ministrija**1. noteikumu projekta 10. punkts izsakāms šādā redakcijā: “10. Pārvalde nodrošina portāla drošības pārvaldību un tajā esošo datu, tai skaitā personas datu, drošības pasākumu īstenošanu.” | **Iebildums ņemts vērā** | Noteikumu projekta 10.punkts pārcelts un pārnumurēts kā 13. punkts, kā arī izteikts šādā redakcijā:**13. Pārvalde nodrošina portāla drošības pārvaldību un tajā esošo datu, tai skaitā personas datu, drošības pasākumu īstenošanu.** |
| 22. | **Noteikumu projekts** | **Aizsardzības ministrija** nepieciešams izvērtēt, vai autorizētajam lietotājam nebūtu jāinformē Centrālo statistikas pārvaldi par nodarbinātajiem, kuri ir pilnvaroti iekļaut iestādes datus portālā. Attiecīgi zudīs pārvaldes pienākums pieprasīt informāciju par noteikumu projekta 5. punktā sniegto ziņu patiesumu. | **Iebildums ņemts vērā** | Noteikumu 3.punkts izteikts šādā redakcijā:3. Portālā datus publicē oficiālās statistikas programmā, kuru apstiprinājis Ministru kabinets (turpmāk – programma), norādīto statistikas iestāžu (turpmāk – autorizētie lietotāji) nodarbinātie, kurus autorizētais lietotājs pēc pārvaldes pieprasījuma nominējis veikt darbības portālā. **Pārvaldes kompetencē esošos datus portālā iekļauj tās darbinieki, kuriem šāds pienākums ir noteikts amatu aprakstos.** |
| 23. | **Noteikumu projekta Anotācija** | **Vides aizsardzības un reģionālās attīstības ministrija**Lūdzu papildināt noteikumu projekta anotāciju ar informāciju, ka pēc noteikumu projekta spēkā stāšanās pakalpojuma turētājs nodrošinās valsts pārvaldes pakalpojuma “Oficiālā statistika” apraksta (saite: https://www.latvija.lv/lv/PPK/dzives-situacija/apakssituacija/p3644/ProcesaApraksts ) aktualizēšanu valsts pārvaldes pakalpojumu portālā Latvija.lv saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu. | **Iebildums ņemts vērā** | Papildināta anotācijas I sadaļas 2.punkts ar tekstu šādā redakcijā:**Pēc noteikumu projekta spēkā stāšanās pakalpojuma turētājs nodrošinās valsts pārvaldes pakalpojuma “Oficiālā statistika” apraksta (saite: https://www.latvija.lv/lv/PPK/dzives-situacija/apakssituacija/p3644/ProcesaApraksts ) aktualizēšanu valsts pārvaldes pakalpojumu portālā Latvija.lv saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu.** |
| 24. | **Noteikumu projekta Anotācija** | **Vides aizsardzības un reģionālās attīstības ministrija**1. Nepieciešams precizēt noteikumu projekta sākotnējās ietekmes novērtējuma ziņojumā (anotācijā) II. nodaļas Tiesību akta projekta ietekme uz sabiedrību, tautsaimniecības attīstību un administratīvo slogu 3. sadaļā "Administratīvo izmaksu monetārs novērtējums" atbildīgās institūcijas - VARAM izmaksas šādā redakcijā:

|  |  |  |  |  |
| --- | --- | --- | --- | --- |
| Atbildīgā institūcija | Izmaksas 2020. gadā, EUR | Izmaksas 2021. gadā, EUR | Izmaksas 2022. gadā, EUR | Izmaksas kopā, EUR |
| VARAM | 101 243 | 101 243 | 101 243 | 303 729 |

 Līdz ar to tiks nodrošināts, ka izmaksas saskanēs ar Ministru kabineta 2019. gada 17. decembra noteikumu Nr. 664 “Oficiālās statistikas programma 2020.-2022.gadam” anotācijā norādītajām. | **Iebildums ņemts vērā** | Veiktas izmaiņas anotācijas II sadaļas 3.punkta tabulā. |
| 25. | **Noteikumu projekta Anotācija** | **Vides aizsardzības un reģionālās attīstības ministrija**Nepieciešams precizēt noteikumu projekta sākotnējās ietekmes novērtējuma ziņojumā (anotācijā) II. nodaļas Tiesību akta projekta ietekme uz sabiedrību, tautsaimniecības attīstību un administratīvo slogu 3. sadaļā "Administratīvo izmaksu monetārs novērtējums" izmaksu tabulā sniegto informāciju attiecībā uz Dabas aizsardzības pārvaldi (turpmāk – Pārvalde) šādā redakcijā:

|  |  |  |  |  |
| --- | --- | --- | --- | --- |
| Atbildīgā institūcija | Izmaksas 2020, gadā, EUR | Izmaksas 2021, gadā, EUR | Izmaksas 2022, gadā, EUR | Izmaksas kopā, EUR |
| Dabas aizsardzības pārvalde | 2 200 | 2 200 | 2 200 | 6 600 |

 Pārvalde nodrošina oficiālo statistiku par Eiropas nozīmes aizsargājamo teritoriju (Natura 2000) platībām (turpmāk – Oficiālā statistika). Administratīvo izmaksu pieaugums, salīdzinot ar iepriekšējo periodu (ikgadēji 1 424 EUR) ir skaidrojams ar kartogrāfu mēnešalgas paaugstinājumu.Ņemot vērā iepriekšējo gadu pieredzi Oficiālās statistikas sagatavošanai, ietverot arī tās izejas datu precizēšanu, aktualizēšanu, Pārvaldei nepieciešama viena kartogrāfa divu mēnešu darbs (mēnešalga 1 100 EUR).  | **Iebildums ņemts vērā** | Veiktas izmaiņas anotācijas II sadaļas 3.punkta tabulā. |
| 26. |  | **Kultūras ministrija**Noteikumu anotācijas tabulas „II. Tiesību akta projekta ietekme uz sabiedrību, tautsaimniecības attīstību un administratīvo slogu” 3. rindas „Administratīvo izmaksu monetārs novērtējums” tabulā ir jāprecizē rindiņa saistībā ar Latvijas Nacionālā arhīva izmaksām:

| Atbildīgā institūcija | Izmaksas 2020, gadā, EUR | Izmaksas 2021, gadā, EUR | Izmaksas 2022, gadā, EUR | Izmaksas kopā, EUR |
| --- | --- | --- | --- | --- |
| Latvijas Nacionālais arhīvs | 7 848.39 | 7 848.39 | 7 848.39 | 23 545.17 |

 | **Iebildums ņemts vērā** | Veiktas izmaiņas anotācijas II sadaļas 3.punkta tabulā. |
| 27. | Noteikumu projekta 1. un 11. punkts | **Veselības ministrija**Lai arī Statistikas likumā noteiktais deleģējums, kā arī noteikumu 1. punkts nosaka, ka šie noteikumi nosaka portāla tehniskās, kā arī oficiālās statistikas publicēšanas un uzturēšanas prasības, pašos noteikumos ļoti maz ir iekļautas tieši portāla tehniskās prasības. Noteikumu II. daļā “Portāla tehniskās un uzturēšanas prasības” ir aprakstīta lietotāju tiesību piešķiršanas un anulēšanas kārtība, un 11. punktā ir norādīti pārvaldes uzdevumi, kas varētu būt daļēji saistīti ar portāla tehniskajiem jautājumiem. Aicinām 11. punktā papildus ietvert arī nosacījumu, ka pārvalde definē noteiktas prasības attiecībā uz datu iesniegšanas specifikāciju (piemēram, vienoti klasifikatori u.tml.), kas var būt kopīgas vairākiem autorizētiem lietotājiem. Kopumā, iepazīstoties ar noteikumu projektu, nav saprotams, kādas ir tehniskās prasības oficiālās statistikas portālam un kādas tehniskās prasības autorizētajam lietotājam jāievēro un jānodrošina, sagatavojot un iesniedzot oficiālās statistikas datus. Paredzam, ka šī informācija tiks iekļauta portāla lietošanas instrukcijā (noteikumos). Tomēr aicinām izvērtēt iespēju arī noteikumos iekļaut vispārīgu informāciju par tehniskām prasībām – vismaz tām, kas attiecas uz autorizētiem lietotājiem. | **Iebildums saskaņots starpinstitūciju sanāksmē** |  |
| 28. | **Noteikumu projekta 2.1. apakšpunkts un 7. punkts**2.1. oficiālajai statistikai, kas noteikta oficiālās statistikas programmā (turpmāk – programma), kuru apstiprinājis Ministru kabinets, un kuru sagatavo programmā norādītās statistikas iestādes (turpmāk – autorizētie lietotāji);7. Pārvalde autorizētā lietotāja nodarbinātā tiesības anulē, ja:7.1. autorizētais lietotājs nav noteikts programmā; | **Veselības ministrija**Ņemot vērā 2.1. apakšpunktā sniegto informāciju, ka ar jēdzienu “programma” tiek saprasta “oficiālās statistikas programma”, tad nav izprotams 7.1. apakšpunkts, kas nosaka, ka pārvalde autorizētā lietotāja nodarbinātā tiesības anulē, ja autorizētais lietotājs nav noteikts programmā. Kā ir īstenojama autorizētā lietotāja nodarbinātā noteikšana oficiālās statistikas programmā un kurā brīdī tā var tikt pārtraukta? | **Iebildums saskaņots starpinstitūciju sanāksmē** | Noteikumu projekta teksts nav mainīts |
|  | Noteikumu projekts 2. un 12. punkts2. Portāls nodrošina vienotu piekļuvi:2.1. oficiālajai statistikai, kas noteikta oficiālās statistikas programmā (turpmāk – programma), kuru apstiprinājis Ministru kabinets, un kuru sagatavo programmā norādītās statistikas iestādes (turpmāk – autorizētie lietotāji);2.2. metadatiem par oficiālo statistiku;2.3. oficiālās statistikas publicēšanas kalendāram;2.4. informācijai par netieši identificējamiem datiem, kuri ir pieejami izmantošanai pētnieciskam darbam;2.5. preses ziņojumiem par oficiālo statistiku.12. Autorizētais lietotājs iesniedz datus portālā šādā kārtībā:12.1. sadarbībā ar pārvaldi izveido un iesniedz datu tabulu strukturālos metadatus, kas ir identifikatori datu kolonnām un to vērtībām; 12.2. izveido un iesniedz datu publicēšanas kalendāru;12.3. iesniedz nepieciešamos aprakstošos metadatus, kas skaidro portālā iesniegtos datus un sniedz to kvalitātes aprakstu;12.4. datu sagatavošanā izmanto portālā aprakstītos strukturālos metadatus. | **Veselības ministrija**Aicinām izvērtēt, vai 12. punktā nav iekļaujams nosacījums par oficiālo statistiku, kas ir atrunāta noteikumu 2.1. apakšpunktā. Iepazīstoties ar noteikumu 2. punktu, rodas izpratne, ka tā ir no metadatiem atšķirīga informācija.  | **Iebildums saskaņots starpinstitūciju sanāksmē** | Noteikumu projekta teksts nav mainīts. |
| 29. | **Noteikumu projekta 5. punkts**5. Autorizētā lietotāja nodarbinātais portālā aizpilda lietotāja izveidošanas pieteikumu, sniedzot par sevi šādu informāciju:5.1. iestādes nosaukums;5.2. nodarbinātā vārds un uzvārds;5.3. nodarbinātā ieņemamais amats un struktūrvienība;5.4. nodarbinātā kontaktinformācija. | **Veselības ministrija**Aicinām noteikumu 5. punktā noteikt, ka nevis autorizētā lietotāja nodarbinātais, bet gan pats autorizētais lietotājs aizpilda informāciju par autorizētā lietotāja nodarbināto, kurš pēc tam programmā iekļauj noteikumu 2.1.-2.4. apakšpunktā norādīto informāciju. Pašlaik noteikumu 5. punkts paredz, ka autorizētā lietotāja nodarbinātais pats aizpilda lietotāja izveidošanas pieteikumu. Pirmkārt, tas rada šaubas, kā autorizētais lietotājs var pārraudzīt informāciju par savas iestādes lietotājiem, ja lietotāja tiesību pieprasīšanu veic personīgi autorizētā lietotāja nodarbinātais. Otrkārt, šis nosacījums ir sava veida pretrunā ar noteikumu 6. punktu, kas nosaka, ka informācija par iemesliem, kāpēc piekļuves tiesības netika piešķirtas, tiks nosūtīta autorizētajam lietotājam.Papildus aicinām noteikumos iekļaut nosacījumus, kuru dēļ piekļuves tiesības var tikt liegtas, jo autorizētajiem lietotājiem būtu svarīgi šos nosacījumus zināt jau iepriekš, lai nekavētu darba procesu. | **Iebildums ņemts vērā** | Noteikumu 3.punkts izteikts šādā redakcijā:3. Portālā datus publicē oficiālās statistikas programmā, kuru apstiprinājis Ministru kabinets (turpmāk – programma), norādīto statistikas iestāžu (turpmāk – autorizētie lietotāji) nodarbinātie, **kurus autorizētais lietotājs pēc pārvaldes pieprasījuma nominējis veikt darbības portālā. Pārvaldes kompetencē esošos datus portālā iekļauj tās darbinieki, kuriem šāds pienākums ir noteikts amatu aprakstos.**Noteikumu projekta 6.punktā (pēc numerācijas maiņas 9.punkts) svītrots teikums “Pārvaldei ir tiesības nepiešķirt tiesības, informējot autorizēto lietotāju par iemesliem.” |
| 30. | **Noteikumu projekta 9.punkts**9. Autorizējoties portālā pirmo reizi, autorizētā lietotāja nodarbinātais piekrīt portāla lietošanas drošības noteikumiem. | **Veselības ministrija**Aicinām noteikumu 9. punktu papildināt ar vārdu “iepazīstas”, attiecīgi izsakot 9. punktu šādā redakcijā: “9. Autorizējoties portālā pirmo reizi, autorizētā lietotāja nodarbinātais iepazīstas un piekrīt portāla lietošanas drošības noteikumiem.” | **Iebildums ņemts vērā** | Noteikumu projekta 12.punktā (pirms numerācijas maiņas 9.punkts) pirms vārda “piekrīt” papildināts ar vārdiem “iepazīstas un”. |
| 31. | **Noteikumu projekta 11.1. apakšpunkts**11.1. konsultē autorizētā lietotāju nodarbinātos par metadatu sagatavošanu; | **Veselības ministrija**Uzskatām, ka noteikumu 11.1. apakšpunkts, kas nosaka, ka pārvalde **konsultē** autorizētā lietotāju nodarbinātos par metadatu sagatavošanu, ir pretrunā ar noteikumu 12.1. apakšpunktu, kas nosaka, ka autorizētais lietotājs **sadarbībā** ar pārvaldi izveido un iesniedz datu tabulu strukturālos metadatus, kas ir identifikatori datu kolonnām un to vērtībām. Konsultēšana paredz to, ka vēršanās pie pārvaldes var būt pēc nepieciešamības. Savukārt sadarbība nozīmē konstantu procedūru, kas būtu obligāts nosacījums datu iesniegšanai. Lūdzam saskaņot abos apakšpunktos aprakstītos nosacījumus.  | **Iebildums saskaņots starpinstitūciju sanāksmē** | Noteikumu projekts 5.1.apakšpuntks (pirms numerācijas maiņas 11.1. apakšpunkts) izteikts šādā redakcijā:5.1. konsultē autorizētā lietotāju nodarbinātos par **aprakstošo un strukturālo** metadatu sagatavošanu; |
| 32. | **Noteikumu projekta 11.2. un 11.3. apakšpunkts**11.2. sniedz atbalstu autorizētā lietotāja nodarbinātajam par datu sagatavošanu iesniegšanai portālā;11.3. nodrošina portālā iesniegto portāla gala lietotāju jautājumu pārsūtīšanu autorizētajam lietotājam. | **Veselības ministrija**1.Aicinām 11. punktu papildināt ar apakšpunktu, kas paredzētu to, ka pārvalde sniedz atbalstu autorizētā lietotāja nodarbinātajam jau pašā datu iesniegšanas portālā procesā. Piedāvājam to īstenot vienā no diviem variantiem: 1)esošo 11.2. apakšpunktu izteikt šādā redakcijā: “11.2. sniedz atbalstu autorizētā lietotāja nodarbinātajam par datu sagatavošanu iesniegšanai portālā un datu iesniegšanā portālā;”2)izveidot jaunu 11.3. apakšpunktu (pašreizējais 11.3. apakšpunkts kļūtu par 11.4. apakšpunktu) šādā redakcijā: “11.3. sniedz atbalstu autorizētā lietotāja nodarbinātajam datu iesniegšanā portālā;”. | **Iebildums ņemts vērā**  | Noteikumu projekta 5.2. apakšpunktā (pirms numerācijas maiņas 11.2. apakšpunkts) aiz vārda portālā papildināts ar vārdiem “un datu iesniegšanā portālā”. |
| 33. | **Noteikumu projekta 12. punkts**12. Autorizētais lietotājs iesniedz datus portālā šādā kārtībā:12.1. sadarbībā ar pārvaldi izveido un iesniedz datu tabulu strukturālos metadatus, kas ir identifikatori datu kolonnām un to vērtībām; 12.2. izveido un iesniedz datu publicēšanas kalendāru;12.3. iesniedz nepieciešamos aprakstošos metadatus, kas skaidro portālā iesniegtos datus un sniedz to kvalitātes aprakstu;12.4. datu sagatavošanā izmanto portālā aprakstītos strukturālos metadatus. | **Veselības ministrija**Ņemot vērā noteikumu 4. un 11. punktā pausto nosacījumu, vēlamies precizēt, vai 12. punktā noteiktās darbības veic autorizētais lietotājs vai tomēr autorizētā lietotāja darbinieks. | **Iebildums ņemts vērā** | Noteikumu projekta 6. punkta (pirms numerācijas maiņas 12. punkts) ievada teikums izteikts šādā redakcijā:“Autorizētā lietotāja nodarbinātais iesniedz datus portālā šādā kārtībā: |
| 34. | **Noteikumu projekts** | **Veselības ministrija**Ņemot vērā, ka jaunais statistikas portāls paredz daudz plašākas informācijas ieguves iespējas nekā pašreizējā Centrālās statistikas pārvaldes mājaslapa, aicinām izvērtēt nepieciešamību noteikt autorizāciju arī portāla gala lietotājiem. | **Iebildums saskaņots starpinstitūciju sanāksmē** | Noteikumu projekta teksts nemainās |
| 35. | **Noteikumu projekts** | **Veselības ministrija**Papildus ir jautājums par to, vai portālā iekļautā informācija būs pieejama tikai latviešu valodā vai arī tā būs pieejama vēl, piemēram, angļu vai krievu valodā. Ja ir paredzama portālā iekļautās informācijas tulkošana, tad tas arī būtu jāatrunā noteikumos. Piedāvājam to īstenot vienā no trīs variantiem:1)noteikumu 11. apakšpunktā iekļaujot papildus 11.4. apakšpunktu šādā redakcijā: “11.4. veic portālā iekļaujamās informācijas tulkošanu angļu (*vai krievu*) valodā; 20noteikumu 4. punktu izsakot šādā redakcijā: “4. Portālā šo noteikumu 2.1.-.2.4. apakšpunktā minēto informāciju (turpmāk – dati) un tās tulkojumu angļu (*vai krievu*) valodā iekļauj autorizētā lietotāja nodarbinātais.”;3)noteikumu 12. punktā iekļaujot papildus 12.5. apakšpunktu šādā redakcijā: “12.5. iesniedz datu tabulu strukturālo metadatu un aprakstošo metadatu tulkojumu angļu (*vai krievu*);”. | **Iebildums saskaņots starpinstitūciju sanāksmē** | Noteikumu projekts papildināts ar 4.6. apakšpunktu šādā redakcijā:4.6. šo noteikumu 4.1. – 4.5. apakšpunktā minēto informāciju angļu valodā, ja autorizētais lietotājs nodrošina savas kompetences jomā esošās informācijas tulkošanu. |
| 36. | **Noteikumu projekta anotācijas III sadaļa** | **Valsts kanceleja**Valsts kanceleja atzīst, ka Centrālā statistikas pārvalde veic nozīmīgu darbu, īstenojot oficiālās statistikas portāla projektu, kura ietvaros tiek izstrādāta IT sistēma visu statistikas iestāžu sagatavotās oficiālās statistikas publicēšanai. Vienlaikus aicinām kritiski izvertēt vai ir iespejams turpināt portāla izstrādi, optimizējot iestādē esošos resursus. Lūdzam aprakstīt šādas iespējas anotācijā. | **Iebildums saskaņots starpinstitūciju sanāksmē** | Noteikumu projekta anotācijas II sadaļas 2. punkts papildināts ar šādu tekstu:Pārvaldei radītais administratīvas slogs ir novērtēts MK portāla rīkojuma anotācijā: Saskaņā ar MK portāla rīkojuma anotācijā sniegto informāciju Portāla pārvaldības nodrošināšanai (administratīvais slogs) Pārvalde novirzīs esošās štata vietas, izveidojot šādus amatus:* Sistēmu analītiķis (amata saime 19.3, amata līmenis IIA, mēnešalgu grupa 11),
* Sistēmu administrators (amata saime 19.5, amata līmenis IIIA, mēnešalgu grupa 10).

Pārvaldes administratīvā sloga finanšu aprēķins norādīts šīs sadaļas 8. punktā.Portāla lietotāja izveidošanas pieteikums portālā veidots lietotājiem draudzīgs, tādēļ tā aizpildīšanai, ka arī nepieciešamās informācijas sniegšanai, ir nepieciešamas 10- 30 minūtes, turklāt tas ir vienreizējs pasākums. Tādējādi administratīvais slogs statistikas iestāžu lietotājiem nemainās.  |
| 37. | **Noteikumu projekta anotācijas III sadaļa** | **Valsts kanceleja**Anotācijas III. sadaļas 8. punktā tiek minēts, ka “Plānotais finansējums atlīdzībai sastādīs 47 873 *euro,* no kuriem 16 682 *euro* tiks segti likvidējot esošos divus Pārvaldes intervētāju amatus (18.6. saime II līmenis).” Anotācijā trūkst detalizēta skaidrojuma (pamatojuma) kā tika iegūts minētās summas atlīdzībai. Lūdzam papildināt anotāciju ar detalizētu aprēķinu par papildus finansējumu atlīdzībai jaunajām amata vietām un esošajām amata vietām, saskaņā ar Ministru kabineta 2009. gada 15. decembra instrukcijas Nr.19 52. punktu.  | **Iebildums ņemts vērā** | Noteikumu projekta anotācijas III sadaļas 8.punkts papildināts ar plānotā atlīdzības finansējuma sadalījumu pa pozīcijām. |
| 38. | **Noteikumu projekts teksts** | **Zemkopības ministrija**Noteikumu projekts paredz datu publicēšanas kārtību, īpaši nosakot to, kādā veidā autorizētajiem lietotājiem ir pienākums sagatavot un publicēt datus. Lūdzam anotācijā precizēt - kā notiks statistikas datu ievade, kādā formātā statistikas dati tiks publicēti portālā un kāda būs datu maksimālā ietilpība? | **Iebildums ņemts vērā** | Noteikumu projekta Anotācijas I sadaļas 2. punkts papildināts ar tekstu šādā redakcijā:**Autorizētajiem datu lietotājiem portālā datu ielāde iespējams veikt CSV formātā vai izmantot API automātiskai datu augšupielādei.****Datu sagatavošanā ir jāizmanto strukturālie metadati, ko veidos Pārvalde sadarbībā ar autorizēto lietotāju.** **Pārvalde nodrošinās apmācību autorizētā lietotāja darbiniekiem par datu augšupielādi.****Gadījumā, ja iestāde ir izveidojusi sistēmas nozarei specifisku datu publicēšanai, tad Portālā tiks izveidots tajā publicējamo datu apraksts un ievietota saite uz iestādes tīmekļa vietni.** |
| 39. |  | **Vides aizsardzības un reģionālās attīstības ministrija**Lūdzu papildināt noteikumu projekta anotācijas III.sadaļas 8.punktu ar informāciju par Oficiālās statistikas portāla izveides izmaksām, kā arī sniegt informāciju par pilno uzturēšans apjomu, gan jau piešķirto, gan papildus nepieciešamo. Uzturēšanas pozīcijas norādīt sadalījumā (standartizētā programmatūra (licences), specializētā programmatūra (uzlabojumi un kļūdu novēršana), drošības auditi). | **Iebildums saskaņots starpinstitūciju sanāksmē** | Noteikumu projekta anotācijas III sadaļas 8.punkts papildināts ar šādu tekstu: Oficiālā statistikas portāla izstrāde ir veikta divu iepirkuma līguma ietvaros:1. Oficiālās statistikas portāla dokumentācijas izstrāde, autoruzraudzība un kvalitātes nodrošināšana, līguma summa 46000 eiro.2. Oficiālās statistikas portāla izstrāde un ieviešana, līguma summa 274000 EUR.Portāla izstrādē ir izmantotas atvērtā koda risinājumi – satura vadības sistēma Drupal, statistikas iestāžu kopīgi veidotas risinājums datu publicēšanai PxWeb un dažādi ģeotelpiskās komponentes, meklētāja darbināšanas risinājumi.Portāla uzturēšanas izmaksas gadā tiek plānotas 27 000 EUR apmērā:* no kuriem 22 000 EUR ir plānoti portālā izmantoto atvērtā koda risinājumu atjauninājumu uzstādīšanai, to saderības testēšanai un pielāgošanai, kā arī portāla funkcionalitātes un lietojamības pilnveidošanai;
 |
| 40. | Noteikumu projekta anotācijas III sadaļa | **Finanšu ministrija**Likuma par budžetu un finanšu vadību 9.1 panta otrās daļas 2.punkts paredz finanšu ministram tiesības budžeta resora “74. Gadskārtējā valsts budžeta izpildes procesā pārdalāmais finansējums” programmā 01.00.00 “Apropriācijas rezerve” paredzēto finansējumu pārdalīt ministrijām un citām centrālajām valsts iestādēm, lai tās varētu nodrošināt pabeigto Eiropas Savienības politiku instrumentu un pārējās ārvalstu finanšu palīdzības līdzfinansēto projektu uzturēšanu. Ņemot vērā minēto, pēc projekta “Oficiālās statistikas portāls” pabeigšanas Ekonomikas ministrija varēs normatīvajos aktos noteiktajā kārtībā pieprasīt šogad nepieciešamo finansējumu 14 579 *euro* apmērā no programmas 01.00.00 “Apropriācijas rezerve”, savukārt turpmākajiem gadiem nepieciešamais finansējums 58 318 *euro* apmērā attiecīgi varēs tikt ieplānots 2021.gada valsts budžeta sagatavošanas procesā.Līdz ar to uzskatām, ka anotācijas III sadaļas 2., 2.1., 3., 3.1. un 5.punktā jāsvītro norādītā ietekme uz valsts pamatbudžetu, visos laukos ierakstot “0”, vienlaikus 8.punktā norādot, ka Oficiālā statistikas portāla uzturēšanai nepieciešamais finansējums tiks nodrošināts Ekonomikas ministrijas budžeta programmā 24.00.00 “Statistiskās informācijas nodrošināšana” piešķirto budžeta līdzekļu ietvaros un normatīvajos aktos noteiktajā kārtībā pieprasītā finansējuma pabeigto Eiropas Savienības politiku instrumentu un pārējās ārvalstu finanšu palīdzības līdzfinansēto projektu uzturēšanai ietvaros. | **Iebildums saskaņots** | Noteikumu projekta anotācijas III sadaļas 8.punkts papildināts ar šādu tekstu: **Oficiālā statistikas portāla uzturēšanai nepieciešamais finansējums tiks nodrošināts Ekonomikas ministrijas budžeta programmā 24.00.00 “Statistiskās informācijas nodrošināšana” piešķirto budžeta līdzekļu ietvaros un normatīvajos aktos noteiktajā kārtībā pieprasītā finansējuma pabeigto Eiropas Savienības politiku instrumentu un pārējās ārvalstu finanšu palīdzības līdzfinansēto projektu uzturēšanai ietvaros.**  |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Aija Žīgure

|  |
| --- |
| (par projektu atbildīgās amatpersonas vārds un uzvārds) |
|  Centrālās statistikas pārvaldes priekšniece |
| (amats) |
|  Tel.: 67366850; fakss: 67830137 |
| (tālruņa un faksa numurs) |
|  Aija.Zigure@csb.gov.lv |
| (e-pasta adrese) |

Centrālās statistikas pārvaldes

Juridiskā un pārvaldes organizācijas departamenta

Direktore Ieva Začeste

67366897; Ieva.Zaceste@csb.gov.lv